
Budapest Főváros XIV. Kerület Zugló
Alpolgármestere
Szám: 123- 184 /2020.
Nyilvános ülésen tárgyalandó!  

Napirend száma: ……………….
Gazdasági Bizottság 
2020. …………. ülésére
Tisztelt Bizottság!

Tárgy:

Támogatási szerződéskötéshez szükséges dokumentumok beadási határidejének 4 hónappal történő meghosszabbítása 
(Budapest XIV. kerület, Stefánia út 18. (32823 hrsz.)
I. Előzmények

Budapest Főváros XIV. Kerület Zugló Önkormányzata (a továbbiakban: Önkormányzat) 33/2018.(XII. 21.) Önkormányzati rendelete alapján az Önkormányzat Képviselő-testületének Tulajdonosi és Közbeszerzési Bizottsága (a továbbiakban: Tulajdonosi és Közbeszerzési Bizottság) pályázatot (a továbbiakban: pályázat) írt ki, a Budapest XIV. kerület területén épült, legalább 6 lakásos társasházak és lakásszövetkezeti épületek részére nyújtandó felújítási célú vissza nem térítendő támogatásra. Az Önkormányzat Tulajdonosi és Közbeszerzési Bizottsága 129/2019. (V. 17.) határozatában a pályázat kiírását elfogadta. A Budapest Főváros XIV. Kerület Zugló Önkormányzata Képviselő-testület 2019. november 28-i ülésén a 407/2019. (XI. 28.) számú határozatában a támogatást elnyert pályázatokról döntött. 
Budapest Főváros XIV. Kerület Zugló Önkormányzata 2018 évi költségvetésről szóló 33/2018 (XII.21.) Önkormányzati rendelet 10. melléklet 45. sora a Társasházak és szövetkezeti házak felújítási támogatása vissza nem térítendő támogatása címen 300 000 000 Ft-ot biztosított.

A 1143 Budapest, Stefánia út 18. társasház beadta pályázatát 2019. 06. 28-án a pályázat lebonyolítójaként közreműködő Zuglói Városgazdálkodási Közszolgáltató Zrt.-hez (továbbiakban ZVK Zrt.), és a benyújtott pályázat mind tartalmi és mind formai követelményeknek megfelelt. 
A ZVK Zrt. 2019. 12. 19-én a SZOLG/239-2/2019. iktatószámú levelében értesítette a 1143 Budapest, Stefánia út 18. társasházat az elnyert támogatási összegről (5.000.000 Ft), és a felújítási munkáról (tetőhéjalás, bádogozás teljes felújítása) valamint a támogatási szerződés megkötésének lehetőségéről. (2. sz. melléklet). 
A támogatási szerződés megkötéséhez szükséges dokumentumok benyújtási határideje az értesítő levél kézhezvételét követő 90. nap. 
Jeges Anikó a társasház közös képviselője 2020. január 6-án vette át az értesítő levelet. Ennek értelmében a szerződéskötéshez szükséges dokumentumok beadási határideje 2020. április 6 lett volna, aminek a lenti indokok alapján a társasház nem tudott eleget tenni. 

A közös képviselő 2020. március 31-én beadott kérelmében jelezte a ZVK Zrt-nek, hogy a társasház a rendelkezésükre álló Fundamenta megtakarításból az önerőt nem tudja teljes körűen biztosítani (összesen 19.765.430 Ft), ezért a hiányzó 8.315.430 Ft-ot ugyanezen pénzintézetnél megigényelt kölcsönből kívánja kiegészíteni a felújítás költségét. A kölcsön elbírálása folyamatban van, így a teljes önerőt előre láthatólag csak augusztus hónapban tudják bemutatni, ezért kérik a szerződéskötéshez szükséges dokumentumok beadási határidejének 2020. augusztus 6-ra történő meghosszabbítását. 

(3. sz. melléklet)
II. Vélemények

Tekintettel arra, hogy a társasház rajta kívülálló okok miatt nem tudja a szerződéskötéshez szükséges dokumentumokat a megadott határidőre benyújtani, ezért a ZVK Zrt. javasolja a kérelem elfogadását, és a támogatási szerződéskötéshez szükséges dokumentumok beadási határidejének 2020. augusztus 6-ra történő meghosszabbítását. 
A Jogi Osztály véleménye: Az előterjesztésben közölt adatok, egyéb információk alapján az előterjesztéshez észrevételt nem tesz. 
III. Döntési javaslat 

 
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján - figyelemmel a veszélyhelyzettel kapcsolatban kiadott Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester elfogadja az előterjesztés 1. számú mellékletét képező határozati javaslatot.
A határozati javaslat elfogadásához a Magyarország helyi önkormányzatairól szóló 2011. évi CLXXXIX. tv. 47. § (1)-(2) bekezdései alapján egyszerű szótöbbség szükséges.

Budapest, 2020. április  








Hajdu Flórián

alpolgármester
Mellékletek felsorolása: 

1. melléklet: határozati javaslat 

2. melléklet: értesítés pályázat elbírálásáról 

3. melléklet: kérelem határidő hosszabbításra

A mellékletek a www.govcenter.hu felületen elérhetőek. 

Előterjesztést készítette: 

Zuglói Városgazdálkodási és Közszolgáltató Zrt.
Jogi Csoport
Ecker Imre
1. melléklet 123-         /2020. előterjesztéshez

Határozati javaslat
Budapest Főváros XIV. Kerület Zugló Önkormányzat Képviselő-testülete
...../2020. (
) önkormányzati határozata
Támogatási szerződéskötéshez szükséges dokumentumok beadási határidejének 4 hónappal történő meghosszabbítása

(Budapest XIV. kerület, Stefánia út 18. (32823 hrsz.)
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatban kiadott Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester úgy dönt, hogy:

1. Budapest Főváros XIV. Kerület Zugló Önkormányzat Képviselő-testülete jogkörében eljárva a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatban kiadott Kormányrendeletekre  és a Magyarország helyi önkormányzatairól szóló 2011. évi CLXXXIX. törvény 41. § (4) bekezdése és 59. § (3) bekezdése alapján e határozat meghozatala tekintetében a Gazdasági Bizottság hatáskörét visszavonja és úgy dönt, hogy a Budapest XIV. kerület területén épült legalább 6 lakásos társasházak és lakásszövetkezeti épületeknek nyújtható, vissza nem térítendő felújítási támogatási pályázat keretében a 1143 Budapest, Stefánia út 18. társasház kérelmét elfogadásához, és hozzájárul, hogy a támogatási szerződéskötéshez szükséges dokumentumok beadási határideje 2020. augusztus 6-ra módosuljon.
Felkéri a ZVK ZRT- t a pályázó értesítésére.

Határidő: 2020. május 15.
Felelős: Baracskai Gábor vezérigazgató - ZVK ZRT

